**Aditz-izenen eta partizipio burutugabeen eraketa azaltzeko prozedura, bizkaierazko testu baten aurrean**

Ohar orokorra: hau prozeduraren azalpen OROKORRA, puntuka atalkatua. Testu jakin batek ez badu puntu konkretu bat(zu)e(ta)ko agerpenik, puntu hori(ek) ez d(ir)a iruzkindu beharko. Izan ere, zerrendaketa egin daiteke puntu fisikoen bidez (1/ …, 2/ … 3/ …, etab., agerpenik ez dutenak hutsik utzita), edo gidoika (→ …, → …, → …, → …, etab., agerpenik ez dutenak saltatuz).

 Bestalde, hemen bakarrik bizkaierazko testu baterako azalpena ematen da konplikazio gehien ager ditzakeen euskalkia baita. Gainerako euskalkietako testuetarako, prozedura berbera har daiteke abiapuntu, baina puntu batzuk / askok ez dute garapenik izango.

1/ Alomorfoen banaketa batueraz (eta orokorrean erdialdeko euskalkietan) bezala diren kasuak (hots, *-te-* izango dugu *-S-i*-z eta *-n*-z bukaturiko aditzetan, *-tze-* gainerakoetan): (… testuko kasuak zerrendatu…).

2/ *-te-* alomorfoa (batueraz baino) testuinguru gehiagotan agertzen den kasuak:

2.1/ Testuinguru fonetiko gehiagotan, hots *-V*-z (adib. *atera-te-*), *-n-i*-z (adib. *imin-te-*), *-l-i*-z (adib. *ibil-te-*) eta *-rr-i*-z (adib. *ezar-te-*) bukaturiko aditzekin: (… testuko kasuak zerrendatu…).

2.2/ *-te* aditz-oinaren gainean ez baizik eta partizipio burutuaren gainean ezartzen den kasuak (adib. *saldu-te-*, *sartu-te-*, *bildu-te-*, etab.): (… testuko kasuak zerrendatu…).

3/ *-(k)eta* alomorfoa (normalean, partizipio buruta *-(d)u* edo *-idu* atzizkiekin egiten duten aditzak; adib. *kanteta-* (< *kanta-eta-*), *agin-keta-*, etab.): (… testuko kasuak zerrendatu…).